### Resume

Virksomheden [adresse] har anmodet om landzonetilladelse til etablering af en skovbegravelsesplads i dele af skoven ved [adresse]. Skovbegravelsespladsen vil være til urnenedsættelse, hvor der efterfølgende vil blive lagt en mindesten på stedet. Vejle Kommune vil skulle indgå aftale om forpaktning af skov mm. og føre en årligt kontrol af skovbegravelsespladsen og gennemgang af begravelsesprotokollen.

### Sagsfremstilling

![](data:image/png;base64...)

Kort over areal ejet af Vejle Kommune, areal som kommunen lejer af ansøger og areal, hvor skovbegravelssespladsen ønskes etableret.

Tirsbæk Gods ansøger om landzonetilladelse til etablering af en skovbegravelsesplads i skovarealet sydvest for godset. Arealet for skovbegravelse udgør ca. 5,5 ha, hvor træer udvælges til, at der kan nedsættes en urne. Stedet for urnenedsættelsen kan markeres med en mindesten. Skovbegravelse ApS vil i samarbejde med [adresse] stå for etableringen.

Planforhold

Etableringen af en skovbegravelsesplads vil kræve en landzonetilladelse.

Det er Kirkeministeren, der skal tillade anlæg af begravelsespladser.

Kirkeministeriet har ved henvendelse fra Vejle Kommune udtalt, at de kun giver tilladelse til urnebegravelsespladser, hvis de etableres som kommunale begravelsespladser.

Øvrige administrative forhold

Laurits Nørgaard forudsætter, at Vejle Kommune forpagter skovarealet, så kommunen formelt har råderetten over skovstykket. Forpagtningsafgiften udgør 0 kr.

I samarbejde med Skovbegravelse ApS vil [adresse] stå for håndteringen af den indledende informationsformidling, selve urnenedsættelsen samt det praktiske på stedet. [adresse] står også for fremvisninger af skovbegravelsespladsen og hjælper familierne med udvælgelse af gravsteder. Skovbegravelse ApS vil stå for udfærdigelse af udkast til det fulde kontraktgrundlag, kortmateriale, tinglysning mv. samt udkast til ansøgningen ved Kirkeministeriet.

Dertil skal der indgås en driftsaftale mellem Vejle Kommune og [adresse], som bl.a. fastlægger, at [adresse] forestår den daglige drift af skovbegravelsespladsen og modtager betalingen for køb, reservationer mv. af gravstederne. Prisen for en urneplads skal fastsættes i samarbejde med Vejle Kommune.

Vejle Kommune indgår også en administrationsaftale med Skovbegravelse ApS, som påtager sig den administrative håndtering af begravelsesprotokollen. Derudover tinglyses der en deklaration på ejendommen, som sikrer, at skovbegravelsespladsen er fredet i en 10-årig periode fra seneste urnenedsættelse.

Vejle Kommune påtager sig dermed ingen løbende drift og administration af skovgravpladsen, og der er ingen udgifter for kommunen i forbindelse med etableringen eller den fremtidige drift. Vejle Kommune skal afsætte tid til at gennemføre en årlig kontrol af skovbegravelsespladsen, herunder kontrol af begravelsesprotokollen. Udgiften hertil skal som udgangspunkt afholdes indenfor det almindelige driftsbudget. Dog kan der indgås aftale og nedskrives i ovennævnte aftaler, at kommunens vederlag for udførelse af tilsynsopgaven vil være et bestemt beløb pr. år, således at kommunens udgifter herved dækkes.

I Vejle Kommune er der en kommunalt ejet begravelsesplads, Institutionskirkegården i Brejning (De Kellerske Institutioner i Brejning), som varetages i samarbejde med [adresse]. De øvrige kirkegårde, som ligger i Vejle Kommune, varetages af statslig kirkegårdsforvaltning.

Det vil derfor medføre en ny opgave og varetagelse af ny lovgivning ifm. at føre tilsyn med skovbegravelsespladsen og kontrol af begravelsesprotokollen for forvaltningen.

### Klima og resiliensvurdering

Intet at bemærke.

### Historik

Teknik- og Miljødirektøren indstiller, 20. juni 2023, pkt. 158:

at sagen drøftes med hensyn på en afklaring af, om Vejle Kommune vil indgå de ønskede aftaler og udarbejde landzonetilladelse

Beslutning fra Teknisk Udvalg, 20. juni 2023, pkt. 158:

Udsat.

Børge Danielsen og Ragnar Friis var fraværende.

### Teknik- og Miljødirektøren indstiller,

|  |  |
| --- | --- |
| at | sagen drøftes med hensyn på en afklaring af, om Vejle Kommune vil indgå de ønskede aftaler og udarbejde landzonetilladelse |

### Beslutning

Sagen blev taget af dagsorden.